અમદાવાદ: છેલ્લા એક માસ દરમિયાનના વાદળછાયા અને વરસાદી વાતાવરણના કારણે પાણીજન્ય તેમજ વાઈરલ ઈન્ફેક્શનથી રોગચાળો વકરી રહ્યો છે, જેનો સૌથી વધુ ભોગ બાળકો બની રહ્યાં છે. ગળામાં સોજો, ફ્લૂ, તાવ અને ઝાડા-ઊલટીના કેસોમાં બાળકો સૌથી વધુ ઝપટે ચઢ્યાં છે. ખાનગી તેમજ સરકારી દવાખાનાંઓમાં દર્દીઓની ભીડ વધી રહી છે. ડેન્ગ્યુ, મેલેરિયા, વાઇરલ ઈન્ફેક્શન, ઝાડા-ઊલટી, પેટનો દુખાવો, તાવ-મેલેરિયાના કારણે પીડાતા દર્દીઓની સંખ્યામાં વધારો થઈ રહ્યો છે.